Luister: Wet op Eiendomspraktisyns kan SEB verskerpFoto: Jacek Dylag/Unsplash Gerhard van Onselen en Daniel du Plessis, die twee ontleders van Sakeliga, neem die nuwe Wet op Eiendomspraktisyns onder die loep. Die ontleders meen hierdie wet verskerp die regulering van die eiendomsbedryf op verskeie maniere. Onder meer word die definisie van ŉ eiendomspraktisyn uitgebrei. Op die oog af gaan mense soos eiendomsontwikkelaars nou ook aan dié wet moet voldoen, wat voorheen hoofsaaklik op eiendomsagente van toepassing was. Voldoening beteken bydraes tot die getrouheidsfonds, onderhewigheid aan die nuwe regulatoriese owerheid en selfs deelname aan swart ekonomiese bemagtiging (SEB) as ŉ vereiste om te mag praktiseer. Laastens bespreek die ontleders die moontlike uitwerking van die wet en spreek ook hul kommer daaroor uit.